CELEX: 22014D0004
Language: et
Date: 2014-02-14 00:00:00
Title: EMP ühiskomitee otsus nr 4/2014, 14. veebruar 2014 , millega muudetakse EMP lepingu I lisa „Veterinaar- ja fütosanitaarküsimused”

17.7.2014   
            
            
               ET
            
            
               Euroopa Liidu Teataja
            
            
               L 211/7
            
         EMP ÜHISKOMITEE OTSUS
   nr 4/2014,
   14. veebruar 2014,
   millega muudetakse EMP lepingu I lisa „Veterinaar- ja fütosanitaarküsimused”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 7. augusti 2013. aasta rakendusmäärus (EL) nr 763/2013, millega muudetakse määrust (EÜ) nr 637/2009 seoses teatavate taimeliikide klassifitseerimisega sordinimede sobivuse hindamiseks (1).
            
         
               (2)
            
            
               EMP lepingusse tuleb inkorporeerida komisjoni 7. augusti 2013. aasta rakendusdirektiiv 2013/45/EL, millega muudetakse nõukogu direktiive 2002/55/EÜ ja 2008/72/EÜ ning komisjoni direktiivi 2009/145/EÜ seoses tomati botaanilise nimega (2).
            
         
               (3)
            
            
               Käesolevas otsuses käsitletakse fütosanitaarküsimustega seotud õigusakte. Fütosanitaarküsimusi käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (4)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa III peatükki muudetakse järgmiselt.
   
               1)
            
            
               Osas 1 lisatakse punktile 12 (nõukogu direktiiv 2002/55/EÜ) järgmine taane:
               
                           „—
                        
                        
                           
                              32013 L 0045: komisjoni rakendusdirektiiv 2013/45/EL, 7. august 2013 (ELT L 213, 8.8.2013, lk 20).”
                        
                     
         
               2)
            
            
               Osas 2 lisatakse punktile 18 (komisjoni määrus (EÜ) nr 637/2009) järgmine tekst:
               „, muudetud järgmise õigusaktiga:
               
                           —
                        
                        
                           
                              32013 R 0763: komisjoni rakendusmäärus (EL) nr 763/2013, 7. august 2013 (ELT L 213, 8.8.2013, lk 16).”
                        
                     
         
               3)
            
            
               Osas 2 lisatakse punktile 55 (komisjoni direktiiv 2009/145/EÜ) järgmine tekst:
               „, muudetud järgmise õigusaktiga:
               
                           —
                        
                        
                           
                              32013 L 0045: komisjoni rakendusdirektiiv 2013/45/EL, 7. august 2013 (ELT L 213, 8.8.2013, lk 20).”
                        
                     
         Artikkel 2
   Rakendusmääruse (EL) nr 763/2013 ja rakendusdirektiivi 2013/45/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 15. veebruaril 2014. aastal, tingimusel et kõik EMP lepingu artikli 103 lõike 1 kohased teated on edastatud (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 14. veebruar 2014
      
         
            EMP Ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 213, 8.8.2013, lk 16.
   
      (2)  ELT L 213, 8.8.2013, lk 20.
   
      (3)  Põhiseadusest tulenevaid nõudeid ei ole nimetatud.